open-index/open-wikipedia-markdown huggingface dataset:
नेफर्ट

**नेफर्ट** (*नेक फ्लेक्झन रोटेशन टेस्ट*; मानवीय मानेची आकुंचनी परिवलन तपासणी)

ही एक वैदकीय तपासणीची पद्धती आहे ज्याने करून मानेचे अकुंचनी परिवलन मापता येते.१९९९ मध्ये जर्मनीतील चेताभिषक श्री क्लाउस - फ्रेन्झ क्लौस्सेन Claus-Frenz Claussen ह्यांनी ही पद्धत्ती   अस्तित्वात आणली .

## उपयोग 
ह्या पद्धती मुळे मनिवय शरीराच्या मस्तक आणि शरीर ह्यांच्यातील हालचालींचे शान्शोधन करण्यात मदत मिळते . ह्या पद्धती मुले मानेतील लचक आणि दुसऱ्या प्रकारांचे धुखापात शोधून काढण्यात मदत मिळते.

## तपासणीची पद्धती 
ह्या तपासणीत मानेच्या सहा हालचालींच्या मादितीने दुखापतींचा शोध घेता येतो. ह्या हालचाली रुघ्याच्या उभ्या स्थितीत तपासले जातात.

* कृती १ : रूग्णाने  आपली मान २०  सेकंदात जमेल तितक्या वेळा खंद्या भोवती फिरवावी .
* कृती २ : रूग्णाने  आपली मान छातीच्या दिशेने खाली झुकवावी .
* कृती ३ : रूग्णाने  आपली मान २० सेकंदात वरील स्थितीत उजव्या व डाव्या दिशेने फिरवावी.
* कृती ४ : रूग्णाने  आपली मान पाठीच्या दिशेने मागे झुकवावी .
* कृती ५ : रूग्णाने  आपली मान २० सेकंदात वरील स्थितीत उजव्या व डाव्या दिशेने फिरवावी.
* कृती ६ : वरील कृत्या करून झाल्यावर रुग्णांनी उभ्या स्थितील परत यावे .

या सर्व  कृत्या एका संगणकाद्वारे तपासल्या जातात Cranio-corpography आणि परिणाम दिले जातात.

## बाह्य दुवे 
* Claussen C. Neck Flexion, Extension, and Rotation Test. Int Tinnitus J. 2001;7(2):84-96
* http://www.tinnitusjournal.com/imagebank/images/v7n2a04-fig03.jpg 

वर्ग:विकिकरण करण्याजोगे लेख
वर्ग:वैद्यकशास्त्र
एस. राजेंद्र बाबू

**एस. राजेन्द्र. बाबू** (जून १, इ.स. १९३९:बंगळूर, कर्नाटक - ) हे भारताचे चौतीसावे सरन्यायाधीश होते. हे २ मे, २००४ ते १ जून, २००४ दरम्यान या पदावर होते.

वर्ग:भारताचे सरन्यायाधीश
वर्ग:इ.स. १९३९ मधील जन्म
उती

एक विशिष्ट कार्य करणाऱ्या पेशींच्या समूहाला ऊतीअसे म्हणतात. ऊती ही पेशी व सजीव यांमधील पायरी आहे.

शरीरामधे विविध कार्य करण्यासाठी वेगवेगळ्या ऊती असतात.

ऊतींचे प्रकार खालीलप्रमाणे आहेत:-

१)**सरल ऊती**- या ऊती एकाच प्रकारच्या पेशींनी बनलेल्या असतात.

उदा.अभिस्तर ऊती,मुल ऊती ई.

२)**जटिल ऊती**- या ऊती अधिक प्रकारच्या पेशींनी बनलेल्या असतात.

उदा.रक्त,प्राणी व वनस्पतींमधील रक्तवाहिन्या आणि जलवाहिन्या ई.
वर्ग:जीवशास्त्र
भूपिंदर नाथ कृपाल

**भुपिंदर नाथ किरपाल** (८ नोव्हेंबर, १९३७ - ) हे भारताचे ३१वे सरन्यायाधीश होते. हे ६ मे २००२ ते ७ नोव्हेंबर, २००२ रोजी निवृत्ती घेईपर्यंत या पदावर होते.

वर्ग:भारताचे सरन्यायाधीश
वर्ग:इ.स. १९३७ मधील जन्म
वर्ग:पुरुष चरित्रलेख
सॅम पिरोज भरुचा

**सॅम पिरोज भरुचा** हे भारताचे ३०वे सरन्यायाधीश होते.

वर्ग:भारताचे सरन्यायाधीश
वर्ग:इ.स. १९३७ मधील जन्म
वर्ग:पुरुष चरित्रलेख
आदर्श सेन आनंद

**आदर्श सेन आनंद** हे भारताचे २९वे सरन्यायाधीश होते. १० ऑक्टोबर १९९८ पासून ३१ ऑक्टोबर २००१ या कालावधीत ते सरन्यायाधीश होते.

वर्ग:भारताचे सरन्यायाधीश
वर्ग:इ.स. १९३६ मधील जन्म
वर्ग:पद्मविभूषण पुरस्कारविजेते
वर्ग:पुरुष चरित्रलेख
झालावाड (निःसंदिग्धीकरण)

* झालावाड - हे भारताच्या राजस्थान राज्यातील एक शहर आहे.
* झालावाड जिल्हा - हा भारताच्या राजस्थान राज्यातील जिल्हा आहे.
* झालावाड (लोकसभा मतदारसंघ) - हा राजस्थान राज्यातील लोकसभा मतदारसंघ आहे
* झालावाड विमानतळ - झालावाड विमानतळ भारताच्या गुजरात राज्यातील सुरेंद्रनगर येथील प्रस्तावित विमानतळ आहे.
* गुजराथमधील सुरेंद्रनगर जिल्ह्याचे आधीचे नाव झालावाड जिल्हा असे होते.
हिरालाल कनिया

**हरिलाल जयकिसनदास कनिया** स्वतंत्र भारताचे सर्वप्रथम सरन्यायाधीश होते. कनियांनी जानेवारी २६, इ.स. १९५० ते जून ११, इ.स. १९५१पर्यंत हे पद भूषविले.

## संदर्भ 
वर्ग:भारताचे सरन्यायाधीश
गोपाल बल्लव पटनाईक

**गोपाल बल्लव पटनाईक** हे भारताचे ३२ वे सरन्यायाधीश होते.

वर्ग:भारताचे सरन्यायाधीश
वर्ग:इ.स. १९३७ मधील जन्म
वर्ग:पुरुष चरित्रलेख
वर्ग:पटणा उच्च न्यायालयाचे  सरन्यायाधीश
ललित राय

**ललित राय** (२४ जानेवारी, इ.स. १९५६  - ) हे भारतीय सैन्यातील भूतपूर्व अधिकारी आहेत.

शिक्षण पूर्ण केल्यावर ते ७/११ गुर्खा रायफल्स या तुकडीमध्ये दाखल झाली. त्यांचे वडील याच तुकडीमध्ये कार्यरत होते.

परंतु ते कारगिल मध्ये ज्या तुकडीतून गेले ती १/११ तुकडी, 'विजय मोहीम' होती. ते त्यांच्या अनुभव कथनात सांगतात: मला सर्व प्रकारच्या प्रदेशांत नेमले गेले होते. डोंगर, दऱ्या, बर्फ, वाळवंट, रान, अतिशय उंचीवरील प्रदेश इ. सारखे अनेक!
कालांतराने एकदा त्यांनी १७, राष्ट्रीय रायफल्स यांचे नेतृत्वही केले होते.

### 'विजय' मोहीम
विजय मोहीम कारगिल मध्ये झाली. मे २००१ मधील पहिल्या आठवड्याच्या आसपास आसपासचा काळ होता. खरी चकमक सुरू होईपर्यंत मे-अंत उजाडला होता. १/११ गुरखा रायफल्स विजय मोहिमेत आघाडीवर होतं. त्यावेळी राय यांचे 'कर्नल ऑफ द रेजिमेंट' यांनी त्यांच्याशी संवाद साधला: "पूर्वीचे तुकडीप्रमुख राजीनामा देत आहेत. परंतु युद्ध आता खोल स्थितीत शिरलं आहे. तू ह्याचा ताबा घेशील का?" ललित राय यांनी त्वरित होकार दिला.
ललित राय राष्ट्रीय रायफल्सच्या सूत्रांवरून नुकतेच परत आले होते. त्यामुळे गुरखा रायफल्सचे सैनिक, पद्धती व भूप्रदेश- सर्व काही नवीन होते.त्या परिस्थितीत शत्रू शत्रूबद्दलची माहितीही पुरेशी नव्हती. पण तरीही कामगिरी हाती घेण्याचा निश्चय रायनी हाती घेतला होता. फत्ते करून दाखवण्याच्या ध्येयानेच. ललित राय यांना हेलीकॉप्टरच्या सहाय्याने ४८ तासांच्या आत युद्धभूमीवर नेण्यात आले. त्यावेळी शत्रूने त्यांच्यावर बेदम गोळीबार केला. गुरखा रायफल्स सैनिक सैरावैरा पळू लागले. अशा वेळी त्यांना गरज होती चांगल्या नेत्तृत्त्वाची.

बटालियनला 'खालुबार' शिखरावर ताबा मिळवण्यास सांगितले होते. समुद्रसपाटीपासून १७५०० फुटांवर असलेलं शिखर.(खलुबारचे स्थळ: ३४.५४१४९, ७६.०३४८०३) 

तसेच खालुबार शिखर हे शत्रूच्या इलाक्यात खूपच खोलवर होते. एकीकडे पाकिस्तानी सैनिक शस्त्र घेऊन सुसज्ज होतेच.

##### संदर्भ
वर्ग:इ.स. १९५६ मधील जन्म
वर्ग:वीर चक्र विजेते
सरोश होमी कापडिया

**सरोश होमी कापडिया** (२९ सप्टेंबर, इ.स. १९४७ - हयात)  हे भारताचे माजी सरन्यायाधीश आहेत. ते १० मे, इ.स. २०१० पासून २८ सप्टेंबर, इ.स. २०१२ या कालावधीत सरन्यायाधीश होते.

वर्ग:भारताचे सरन्यायाधीश
वर्ग:इ.स. १९४७ मधील जन्म
राजेश सिंग अधिकारी

मेजर **राजेश सिंग अधिकारी** हे १९९९ च्या कारगिल युद्धात शहीद झाले. कारगिल युद्ध १९९९ च्या मे व जुलै महिन्यांमधला भारत व पाकिस्तान मधला मर्यादित सशस्त्र संघर्ष होता. हे युद्ध काश्मीरमधील कारगिल जिल्ह्यात झाले  होते. युद्धाच्या शेवटी भारताचा विजय झाला.

या युद्धात भारताचे काही सैनिक शहीद झाले. त्यांच्यापैकीच एक म्हणजे  मेजर राजेश सिंग अधिकारी होय. मेजर अधिकारी यांना दहा माणसांच्या तीन सैनिकी तुकड्यांचे नेतृत्व करायचे होते. त्या तुकड्यांना घेऊन त्यांना १६,००० फुटांवरच्या एका पाकिस्तानी सेनावासावर ताबा मिळवायचा होता. १६,००० फुटांवर आपल्या पत्नीकडून पत्र मिळणे हे अश्चर्यजनक होते, परंतु मेजर राजेश यांना नुकतेच मोहिमेच्या पूर्वी आपल्या पत्नीकडून पत्र मिळाले होते. एका हातात पहाडी प्रदेशाचा नकाशा, व दुसऱ्या हातात AK-४७ रायफल घेऊन निघता निघता त्यांनी ते पत्र आपल्या खिशात ठेवले व एका सहकाऱ्याला सहजतेने म्हणाले, " मी आपली मोहीम संपल्यावर हे पत्र उद्या शांततेत वाचेन."  पण दुर्दैवाने हे पत्र वाचण्याचा योग त्यांच्या आयुष्यात कधीच आला नाही. त्याच रात्री त्यांनी व एका दहा माणसांच्या सशस्त्र तुकडीने पहाडाची चढाई करण्याची सुरुवात केली. परंतु त्यांची चाहूल पाकिस्तानी सैनिकांना झाली व गोळीबारात एका अधिकाऱ्याचा दुर्दैवी मृत्यू झाला व ते देशासाठी शहीद झाले. या घटनेमुळे मोहीम रद्द करण्यात आली.

त्याचा पुढच्या दिवशी, १०-१० माणसांच्या ३ तुकड्या नवीन  मोहिमेसाठी रवाना झाल्या. मेजर राजेश सिंग अधिकारी हेच या गटाचे नेते होते. ते त्या गटाच्या ३मीटर पुढे होते .  त्यांना छातीत गोळी लागलेली असूनही ते पुढे जात राहिले. सेनावास कोसळला, पण अधिकारींचा देह त्या सेनावासापासून २० मीटर लांब पडला. ही घटना झाल्यावर एका आठवड्यांनी त्यांचा मृतदेह त्यांच्या घरी, नैनितालमध्ये आणला गेला.

वर्ग:कारगिल युद्ध
वर्ग:इ.स. १९९९ मधील मृत्यू
विजयंत थापर

**विजयंत थापर** (२६ डिसेंबर, इ.स. १९७६ - २९ जून, इ.स. १९९९) हे भारतीय सैन्यातील २ राजपुताना रायफल्स या पथकातील सैनिक होते. कारगिल युद्धात २९ जून १९९९ रोजी ते शहीद  झाले .त्यांच्या कारगिलच्या युद्धातील कामगिरीबद्दल वीरचक्र देण्यातआले होते.

## वैयक्तिक जीवन
इवलेसे|आई वडील भाऊ (परिवार)

## कारगील
## ऑपरेशन विजय
## मृत्यू
## सन्मान
इवलेसे|राष्ट्रपति के.आर. नारायणन यांच्या हस्ते वीर चक्र घेताना लेफ़्टिनेंट थापर याची आजी

## ह्यांची दैनंदिनी
## हे ही पहा
विक्रम बत्रा

मनोज कुमार पांडे

## सदर्भ
वर्ग:इ.स. १९७६ मधील जन्म
वर्ग:इ.स. १९९९ मधील मृत्यू
वर्ग:वीरचक्र विजेते
महाराष्ट्र साहित्य पत्रिका

**महाराष्ट्र साहित्य पत्रिका** हे महाराष्ट्र साहित्य परिषदेचे एक त्रैमासिक मुखपत्र आहे. महाराष्ट्र साहित्य पत्रिकेचा पहिला अंक ऑगस्ट, इ.स. १९१३ साली प्रकाशित झाला होता. 
## पार्श्वभूमी
वर्ग:मराठी साहित्य
वसंत दिवाणजी

**वसंत दिवाणजी** तथा **कुसुमाकर देवरगेण्णूर** (१५ फेब्रुवारी, इ.स. १९३० - १७ एप्रिल, इ.स. २०१२) हे कन्नड भाषेत लिखाण करणारे लेखक, कवी, कादंबरीकार, समीक्षक आणि अनुवादक होते. 

## बालपण व शिक्षण
वर्ग:कन्नड साहित्यिक
वर्ग:कन्नड व्यक्ती
वर्ग:इ.स. १९३० मधील जन्म
वर्ग:इ.स. २०१२ मधील मृत्यू
ऐ मेरे वतन के लोगो

**ऐ मेरे वतन के लोगो** हे कवी प्रदीप यांनी इ.स. १९६३ साली भारत-चीन युद्धानंतर, या युद्धात प्राण गमावलेल्या भारतीय सैनिकांना श्रद्धांजली म्हणून हिंदी भाषेत लिहिलेले एक देशभक्तीपर गीत आहे. हे गीत प्रत्येक भारतीयाच्या मनात राष्ट्रप्रेमाची ज्योत पेटविते. भारत-चीन युद्धानंतर खचलेल्या भारतीयांचे मनोबल उंचावण्याचे काम या गीताने केले होते. या गीताला सी. रामचंद्र यांचे संगीत असून लता मंगेशकर यांचा आवाज आहे. 

## निर्मिती
हे गाणे जेव्हा कवी प्रदीप यांना सुचले तेव्हा ते माहीमच्या फुटपाथवर होते. तिथलेच एक सिगारेटचे रिकामे पाकीट उचलून उलगडले आणि त्याच्या पाठकोऱ्या भागावर त्यांनी हे गाणे लिहिले. गीत लिहिल्याच्या दिवसापासून काही आठवड्यानंतर निर्माते मेहबूब खान यांनी रामलीला मैदानावर होणाऱ्या एका कार्यक्रमाच्या उद्‌घाटनासाठी एक गीत लिहावे अशी विनंती कवी प्रदीप यांना केल्यानंतर प्रदीपांनी माहीमच्या फुटपाथवर लिहिलेले हे गीतच संगीतकार सी रामचंद्र आणि गायिका लता मंगेशकर यांना दाखविले.

## पहिले गायन
*ऐ मेरे वतन के लोगो* हे गीत सर्वप्रथम दिल्लीतील रामलीला मैदानावर दिनांक २७ जानेवारी, इ.स. १९६३ रोजी झालेल्या एका कार्यक्रमात लता मंगेशकर यांनी गायिले. या कार्यक्रमाला भारताचे तत्कालीन पंतप्रधान जवाहरलाल नेहरू, राष्ट्रपती सर्वपल्ली राधाकृष्णन, व सर्व केंद्रीय मंत्री हजर होते. शिवाय चित्रपटसृष्टीतील दिलीप कुमार, देव आनंद, राज कपूर, राजेंद्र कुमार आणि गायक मोहम्मद रफी हेही उपस्थित होते. ज्या कवी प्रदीप यांनी हे गीत लिहिले होते त्यांना मात्र या कार्यक्रमाला आमंत्रित केले गेले नव्हते. लताच्या सुमधुर कंठातून युद्धात देशासाठी प्राण देणाऱ्या जवानांना श्रद्धांजली वाहणारे ते गीत ऐकून पंडित नेहरूंच्या डोळ्यात अश्रू उभे राहिले होते.

## इतर
कवी प्रदीप यांनी ऐ मेरे वतन के लोगो या गीताबद्दल मिळणाऱ्या आपल्या बिदागीचा अर्धा हिस्सा युद्धातील विधवांच्या संस्थेला देण्यासाठी एच.एम.व्ही. या गीतमुद्रण कंपनीशी करार केला होता.
कंपनीने करार पाळला नाही, आणि शेवटी प्रदीप यांच्या कन्येने दीर्घकाल कायदेशीर लढाई लढून तो हिस्सा युद्धविधवांसाठी काम करणाऱ्या संस्थेला मिळवून दिला. २५ ऑगस्ट २००५ रोजी एच.एम.व्ही कंपनीने मुंबई उच्च न्यायालयाच्या आदेशानंतर त्या संस्थेला दहा लाख रुपये दिले.

## संदर्भ आणि नोंदी
## बाह्यदुवे
* युट्यूब: ऐ मेरे वतन के लोगो

वर्ग:देशभक्ती गीते
जीत एरोस्पेस इन्स्टिट्यूट

**जीत एरोस्पेस इन्स्टिट्यूट** ही वैमानिक होण्यासाठीचे बेसिक ट्रेनिंग देणारी भारतातील एक सामाजिक संस्था आहे. निवृत्त विंग कमांडर अनिल गाडगीळ आणि कविता गाडगीळ यांनी ही संस्था स्थापन केली. त्यांचा मुलगा फ्लाइट लेफ्टनन्ट अभिजित याचा मिग विमान अपघातील मृत्यूनंतर 
हवाई दलात दाखला घेण्याची इच्छा असणाऱ्या मुलांना प्रशिक्षण देण्यासाठी पुण्याजवळ सिंहगड येथील दोणजे येथे या संस्थेची स्थापना गाडगीळ कुटुंबियांनी केली. देशातला एकमेव असा मोबाइल अत्याधुनिक फ्लाइट सिम्युलेटर द्वारे वैमानिक होण्यासाठीचे मानसिक, बौद्धिक व शारीरिक प्रशिक्षण संस्था देते. संस्थेच्या सिम्युलेटरला डायरेक्टर जनरल सिव्हिल एव्हिएशनने प्रमाणित केलं आहे. या  मोबाइल फ्लाइट सिम्युलेटर  साठी टाटा मोटर्सने संस्थेला ट्रकची चॅसी विनामूल्य दिली आहे. 

भारतीय हवाई दलाने कोणताही खर्च न घेता मिग २१ हे विमान या संस्थेला प्रशिक्षणासाठी दिले आहे.

## संदर्भ 
* **Jeet Aerospace Institute**  

वर्ग:भारतातील स्वयंसेवी संस्था
ठाकूरदास बंग

**ठाकूरदास बंग** (इ.स. १९१७- इ.स. २०१३) हे गांधीविचारांवरील सच्ची निष्ठा जपणाऱ्या निवडक नेत्यांमध्ये गणना होणारे एक समाजसेवी होते. ते सर्वोदय चळवळीत  सुरुवातीपासून सहभागी होते. गांधीजींच्या 'चले जाव ' चळवळीत ते सामील होते. समाजसेवक अभय बंग यांचे ते वडील होय. जमनालाल बजाज स्मृती पुरस्कार, अमेरिकेतील महाराष्ट्र फाउंडेशन पुरस्कारासह अनेक पुरस्कार त्यांना मिळाले होते.

## निधन 
त्यांचे निधन इ.स. २०१३ साली वर्धा येथे झाले.

वर्ग:भारतीय स्वातंत्र्यसैनिक
वर्ग:इ.स. १९१७ मधील जन्म
वर्ग:इ.स. २०१३ मधील मृत्यू
थिबा राजवाडा

इवलेसे|180px|थिबा राजवाडा
**थिबा राजवाडा** हा ब्रम्हदेशाच्या थिबा मिन नावाच्या राजाला नजरकैदेत ठेवण्यासाठी ब्रिटिशांनी बांधलेला रत्‍नागिरी येथील राजवाडा आहे. याची बांधणी सन १९१०मध्ये करण्यात आली. १९१६पर्यंत या राजवाड्यात ब्रम्हदेशाच्या राजाचे व राणीचे वास्तव्य होते. आता या राजवाड्यात एक प्रादेशिक वस्तुसंग्रहालय आहे. या राजवाड्यात थिबाने वापरलेल्या काही गोष्टी अजूनही जतन करून ठेवलेल्या आहेत.

## राजा थिबाची कहाणी सांगणारी मराठी पुस्तके
* द किंग इन एक्झाइल- द फॉल ऑफ द रॉयल फॅमिली ऑफ बर्मा (सुधा शहा), हार्पर कॉलिन्स पब्लिशर्स इंडिया, नवी दिल्ली, पृष्ठे : ४५६ (मराठीत 'हद्दपार राजा-थिबा : बर्मी घराण्याच्या अवनतीची कहाणी', अनुवादक - गिरीश जोशी) 
* राजा थिबा (मधु मंगेश कर्णिक)

## संदर्भ 
वर्ग:रत्‍नागिरी जिल्हा
वर्ग:ब्रम्हदेश
थिबा मिन

**थिबा मिन** (जानेवारी १, इ.स. १८५९ - डिसेंबर १९, इ.स. १९१६) हा आत्ताचं म्यानमार म्हणजेच पूर्वीच्या ब्रह्मदेशाचा राजा होता. वयाच्या एकोणिसाव्या वर्षी थिबा सिंहासनावर आरूढ झाला. २९ नोव्हेंबर १८८५ रोजी तो ब्रिटिशांना शरण गेला. स्वकियांपासून पूर्णपणे अलग पाडण्यासाठी ब्रिटिशांनी त्याची थेट भारतात, रत्‍नागिरीला रवानगी केली. १६ एप्रिल १८८६ रोजी थिबा राजा आपल्या कुटुंबकबिल्यासह रत्‍नागिरीत आला. रत्‍नागिरीत आल्यानंतर थिबाला राजवाडा बांधून देण्याचा निर्णय ब्रिटिशांनी घेतला. १९१६च्या डिसेंबरमध्ये त्याचा मृत्यू झाला.

## संदर्भ 
वर्ग: म्यानमारचे राजे
वर्ग:इ.स. १८५९ मधील जन्म
वर्ग:इ.स. १९१६ मधील मृत्यू
इंग्लंड क्रिकेट संघाचे भारत दौरे

=इंग्लंड क्रिकेट संघाचे भारत दौरे =

=बाह्यदुवे=
*इंग्लिश क्रिकेट संघाचे भारत दौरे - क्रिकइन्फो पान

वर्ग:इंग्लंड क्रिकेट संघाचे भारत दौरे
इंग्लंड
इयान स्मिथ (निःसंदिग्धीकरण)

* इयान स्मिथ (दक्षिण आफ्रिकेचा क्रिकेट खेळाडू)
* इयान स्मिथ (न्यू झीलंडचा क्रिकेट खेळाडू)
प्रेमाची गोष्ट (चित्रपट)

**प्रेमाची गोष्ट** हा इ.स. २०१३ साली प्रदर्शित झालेला, सतीश राजवाडे-दिग्दर्शित मराठी चित्रपट आहे. या चित्रपटात अतुल कुलकर्णी, सागरिका घाटगे यांच्या प्रमुख भूमिका आहेत.

## पात्रयोजना 
वर्ग:सतीश राजवाडे दिग्दर्शित चित्रपट
जगदीश वर्मा

**जगदीश शरण वर्मा** ( १८ जानेवारी, इ.स. १९३३ - २२ एप्रिल, २०१३) हे भारताचे सरन्यायाधीश होते. ते २५ मार्च १९९७ पासून १८ जानेवारी १९९८ या कालावधीत सरन्यायाधीश होते.

वर्ग:भारताचे सरन्यायाधीश
वर्ग:इ.स. १९३३ मधील जन्म
वर्ग:इ.स. २०२३ मधील मृत्यू
वर्ग:पुरुष चरित्रलेख
पोप लायनस

**पोप लायनस** हा रोममधील कॅथलिक चर्चचा बिशप व दुसरा पोप होता.

## बाह्य दुवे
*[कॅथलिक एन्सायक्लोपीडिया](http://en.wikisource.org/wiki/Catholic_Encyclopedia_(1913)/Pope_St._Linus)
## हे सुद्धा पहा
*पोपांची यादी

लायनस
वर्ग:इ.स. ७९ मधील मृत्यू
वर्ग:पुरुष चरित्रलेख
महा रोहित

thumb|मोलुया येथे

**महा रोहित** (फिनिकोप्टेरस रोझेस) ही रोहित कुळातील एक जात असून ती विपुल प्रमाणावर आढळून येते.

वर्ग:फिनिकोप्टेरिडे
वर्ग:१८११ मध्ये नोंदविलेले प्राणी
वर्ग:रोहित (पक्षी)
वर्ग:युरोपातले पक्षी
वर्ग:पूर्व आफ्रिकेतील पशूपक्षी
वर्ग:पश्चिम आफ्रिकेतील पशूपक्षी
वर्ग:कझाकस्तानातले पक्षी
वर्ग:बोस्टवनातले पक्षी
वर्ग:इजिप्तमधले पक्षी
वर्ग:इथिओपियातले पक्षी
वर्ग:भारतातले पक्षी
वर्ग:केन्यातले पक्षी
वर्ग:नामिबियातले पक्षी
वर्ग:पाकिस्तानातले पक्षी
वर्ग:तुर्कस्तानमधील पक्षी
वर्ग:पश्चिमी सहारातले पक्षी
ऑगस्टस डी लुका

**ऑगस्टस डी लुका** ( - जुलै १,१९५५ - ‪नापोली‬) इटालियन छायाचित्रकार.

## पुस्तकें 
* *Napoli Mia*.(Centro Il Diaframma / Canon Edizioni Editphoto Srl) 1986
* *Napoli Donna*.(Centro Il Diaframma / Canon Edizioni Editphoto Srl) 1987
* *Trentuno napoletani di fine secolo*. Electa, Naples, 1995 ISBN 8843552066
* *Roma Nostra*. Gangemi Editore, Rome, 1996 ISBN 978-88-7448-705-9.
* *Napoli grande signora*. Gangemi Editore, Rome, 1997 ISBN 978-88-7448-775-2
* *Il Palazzo di giustizia di Roma*. Gangemi Editore, Rome, 1998 ISBN 978-88-492-0231-1
* ''Firenze frammenti d'anima*. Gangemi Editore, Rome, 1998 ISBN 978-88-7448-842-1
* *Bologna in particolare*. Gangemi Editore, Rome, 1999 ISBN 978-88-7448-980-0
* *Milano senza tempo*. Gangemi Editore, Rome, 2000 ISBN 978-88-492-0093-5
* *Torino in controluce*. Gangemi Editore, Rome, 2001 ISBN 978-88-492-0211-3
* *Tra Milano e Bologna appunti di viaggio*. Gangemi Editore, Rome, 2002 ISBN 978-88-7448-980-0
* *Swatch Collectors Book 1*. Editore M. Item - स्वित्झर्लंड, 1992 ISBN 88-86079-01-X
* *Swatch Collectors Book 2*. Editore M. Item - स्वित्झर्लंड, 1992 ISBN 88-86079-00-1

## गॅलरी 

चित्र:Carla Fracci 1991 - Augusto De Luca photographer.jpg|*Carla Fracci*
चित्र:‪Renato Carosone - fotografia di Augusto De Luca.jpg‬|*Renato Carosone*
चित्र:‪Lina Wertmuller - foto di Augusto De Luca.jpg‬|*Lina Wertmuller*
चित्र:‪Renzo Arbore - ritratto fotografico di Augusto De Luca.jpg‬|*Renzo Arbore*
चित्र:Rick Wakeman - photo Augusto De Luca.jpg|*Rick Wakeman* (Yes)

चित्र:LA3 Roma di Augusto De Luca.jpg|*‪रोम‬*
चित्र:LA2 Roma di Augusto De Luca.jpg|*‪रोम‬*
चित्र:LA5 Bologna di Augusto De Luca.jpg|*बोलोग्ना*
चित्र:LA6 Firenze di Augusto De Luca.jpg|*‪फ्लोरेन्स‬*
चित्र:LB3 Firenze di Augusto De Luca.jpg|*‪फ्लोरेन्स‬*
चित्र:LB1 Firenze di Augusto De Luca.jpg|*‪फ्लोरेन्स‬*

## संदर्भ 
## बाह्य दुवे 
* *Witness Journal* - http://www.fotoup.net/000Intervista/2789/augusto-de-luca  
* *Hasselblad gallery* - http://www.hasselblad.com/hoc/photographers/italian-photography.aspx 
* *Polaroid Art Italy* - http://www.polaroidartitaly.it/elgg/pg/profile/AUGUSTODELUCA 
* *Artelab'' - http://www.artelabonline.com/articoli/view_article.php?id=5196 

डायना
वर्ग:इटालियन व्यक्ती
मराठी आरत्या

"आरती" म्हणजे प्रार्थना. आरत्या ह्या देवाकडे साकडे किंवा स्तुति मागण्यासाठी म्हणल्या जातात. आरत्यांचे फार मोठे महत्त्व
हिंदू धर्मात सांगितले आहे.

## खाली दिलेल्या काही मराठी आरत्या: 
सुखकर्ता दुःखकर्ता वार्ता विघ्नाची | 
नुरवी पुरवी प्रेम कॄपा जयाची ||
सर्वांगी सुंदर उटि शेंदुराची | 
कंठी झळके माळमुक्ता फळांची || १ ||

जय देव जय देव जय मंगलमूर्ती | 
दर्शनमात्रे मनःकामनापूर्ती || धृ ||

रत्नखचीत फरा तुज गौरी कुमरा|
चंदनाची उटि कुंकुमकेशरा||
हिरेजडित मुगुट शोभतो बरा | 
रुणझुणती नुपूरे चरणीं घागरीया || २ ||

लंबोदर पितांबर फणिवरबंधना | 
सरळ सोंड वक्रतुंड त्रिनयना ||
दास रामाचा वाट पाहे सदना | 
संकटी पावावे निर्वाणीं रक्षावें सुरवरवंदना || ३ ||

### शंकराची आरती 
लवथवती विक्राळा ब्रम्हांडी माळा |
विषें कंठ काळा त्रिनेत्रीं ज्वाळा ||
लावण्यसुंदर मस्तकीं बाळा |
तेथुनियां जळ निर्मळ वाहे झुळझुळा || १ ||

जयदेव जयदेव जय श्री शंकरा |
आरती ओवाळूं तुज कर्पूरगौरा || धृ ||

कर्पुगौर भोळा नयनीं विशाळा |
अर्धांगी पार्वती सुमनांच्या माळा ||
विभुतीचे उधळण शितिकंठ नीळा |
ऐसा शंकर शोभे उअमवेल्हाळा || २ ||

देवीं दैत्यीं सागर मंथन पैं केले |
त्यामाजी अवचित हलहल जे उठिले ||
तें त्वां असुरपणें प्राशन केलें |
नीलकंठ नाम प्रसिद्ध झालें || ३ ||

व्याघ्रांबर फणिवरधर सुंदर मदनारी |
पंचानन मनमोहन मुनिजनसुखकारी ||
शतकोटींचे बीज वाचे उच्चारी |
रघुकुळटिळक रामदासाअंतरी || ४ ||

### दुर्गादेवीची आरती 
दुर्गे दुर्घट भारी तुजविण संसारी |
अनाथनाथे अंबे करुणा विस्तारी |
वारी वारी जन्ममरणातें वारी |
हारी पडलों आता संकट नीवारीं || १ ||

जयदेवी जयदेवी महिषासुरमर्दिनी |
सुरवर ईश्वरवरदे तारक संजीवनी ||  धृ || 

त्रिभुवनभुवनी पाहतां तुजऐसी नाही |
चारी श्रमले परंतु न बोलावे काही |
साही विवाद करितां पडले प्रवाहीं |
ते तूं भक्तांलागी पावसी लवलाहीं || २ ||

प्रसन्नवदने प्रसन्न होती निजदासां |
क्लेशांपासुनि सोडवि तोडी  भवपाशा |
अंबे तुजवाचून कोण पुरविल आशा |
नरहरि तल्लिन झाला पदपंकज-लेशा || ३ ||

### श्रीविठ्ठलच्या आरत्या 
युगें अठ्ठावीस विटेवरी उभा । 
वामांगीं रखुमाई दिसे दिव्य शोभा ॥ 
पुंडलिकाचे भेटी परब्रह्म आलें गा । 
चरणीं वाहे भीमा उद्धरी जगा ॥ १ ॥ 

जय देव जय देव जय पांडुरंगा । 
रखुमाईवल्लभा, राईच्या वल्लभा पावें जिवलगा ॥ ध्रु० ॥

तुळसीमाळा गळां कर ठेवुनि कटीं । 
कांसे पीतांबर कस्तुरि लल्लाटीं ॥ 
देव सुरवर नित्य येती भेटी । 
गरुड हनुमंत पुढें उभे रहाती ॥ जय० ॥ २ ॥

धन्य वेणुनाद अनुक्षेत्रपाळा । 
सुवर्णाची कमळें वनमाळा गळां ॥
राई-रखुमाबाई राणीया सकळां । 
ओंवाळीती राजा विठोबा सांवळा ॥ जय० ॥ ३ ॥ 

ओंवाळूं आरत्या कुरवंड्या येती । 
चंद्रभागेमाजीं सोडुनियां देती ॥ 
दिंड्या पताका वैष्णव नाचती । 
पंढरीचा महिमा वर्णाचा किती ॥ जय० ॥ ४ ॥ 

आषाढी कार्तिकी भक्तजन येती । 
चंद्रभागेमध्ये स्नानें जे करिती ॥ 
दर्शनहेळामात्रें तयां होय मुक्ती । 
केशवासी नामदेव भावें ओंवाळीती ॥ जय० ॥ ५ ॥

वर्ग:विकिस्रोत
फटाके

फटाके म्हणजे कमी क्षमतेची स्फोटके. त्यांचा वापर मनोरंजन, आनंद व्यक्त करणे यांसाठी करतात.

वर्ग:मनोरंजन
आतषबाजी

इवलेसे
आतषबाजी म्हणजे धार्मिक, सांस्कृतिक कारणांसाठी, किंवा आनंद व्यक्त करण्यासाठी  आकाशात उंच जाऊन उजळणारे फटाके उडवणे. 

उदा. लग्न, वाढदिवस, दिवाळी, क्रिकेटची जिंकलेली मॅच, वगैरे प्रसंगी आतषबाजी करतात. 

 

वर्ग:सण आणि उत्सव
महिंद्रा अँड महिंद्रा

**महिंद्रा अँड महिंद्रा** ही एक भारतीय बहुराष्ट्रीय वाहनौत्पादन संस्था आहे. तिचे मुख्यालय मुंबई येथे आहे.

वर्ग:वाहन उत्पादक कंपन्या
वर्ग:मुंबई रोखे बाजारातील नोंदणीकृत कंपन्या
वर्ग:निफ्टी ५० घटक
जेफ्री आर्चर

**जेफ्री आर्चर** (१५ एप्रिल, इ.स. १९४० - ) हे एक इंग्लिश लेखक आहेत.

## केन अँड एबल मालिका 
* शाल वुई टेल द प्रेसिडेन्ट (१९७७)
* केन अँड एबल (१९८०). (मराठी अनुवादक - लीना सोहोनी)
* द प्रॉडिगल डॉटर (१९८२)

## प्रिझन डायरीज् 
* हेल - बेलमार्श (२००२)
* पर्गेटरी - वेलॅन्ड (२००३)
* हेवन - नॉर्थ सी कॅम्प (२००४)

## इतर कादंबऱ्या 
* अ‍ॅज द क्रो फ्लाइज (१९९१)
* ऑनर अमन्ग थीव्ह्ज (१९९३)
* ओन्ली टाईम विल टेल (२०११). (मराठी अनुवादक - लीना सोहोनी)
* दी इलेवन्थ कमान्डमेन्ट (१९९८)
* हेड्स यू विन (२०१८)
* टु कट अ लाँग स्टोरी शाॅर्ट. (मराठी अनुवादक - लीना सोहोनी)
* कॅट ओ’ नाइन टेल्स. (मराठी अनुवादक - लीना सोहोनी)
* द गॉस्पेल अकॉर्डिन्ग टु जुडास (बेन्जामिन इस्कॅरिअट, आणि फ्रान्सिस जे. मॉलनी) (२००७)
* नाॅट अ पेनी मोअर, नॉट अ पेनी लेस]] (१९७६). (मराठी अनुवादक - अंजनी नरवणे) 
* अ प्रिझनर ऑफ बर्थ (२००८). (मराठी अनुवादक - लीना सोहोनी)
* फर्स्ट अमन्ग ईक्वल्स (१९८४)
* द फोर्थ इस्टेट (१९९६)
* फॉल्स इम्प्रेशन (२००६)
* बी केअरफुल व्हॉट यू विश फॉर. (मराठी अनुवादक - लीना सोहोनी)
* बेस्ट केप्ट सीक्रेट. (मराठी अनुवादक - लीना सोहोनी)
* अ मॅटर ऑफ ऑनर (१९८६)
* सन्स ऑफ फॉर्च्यून (२००३). (मराठी अनुवादक - अजित ठाकूर)
* द सिन्स ऑफ द फादर. (मराठी अनुवादक - लीना सोहोनी)

## नाटके 
* बियॉन्ड रीझनेबल डाऊट (१९८७)
* एक्सक्लुझिव्ह (१९८९)
* द अक्यूझ्ड (२०००)

## लघुकथा/संग्रह 
* अ क्विव्हर फुल ऑफ अ‍ॅरोज (१९८०)
* अ ट्विस्ट इन द टेल (१९८९)
* फूल्स, नेव्ज, अँड हीरोज: ग्रेट पॉलिटिकल शॉर्ट स्टोरीज संपादक, ओळख (१९९१)
* ट्वेल्व रेड हरिन्ग्ज (१९९४)
* द कलेक्टेड शॉर्ट स्टोरीज (१९९७)
* टू कट अ लॉन्ग स्टोरी शॉर्ट (२०००)
* कॅट ओ'नाईन टेल्स (२००६)
* अँड देअरबाय हॅन्ग्ज अ टेल (२०१०)

## मुलांसाठी 
* बाय रॉयल अपॉइन्ट्मेन्ट (१९८०)
* विली विझिट्स द स्क्वेअर वर्ल्ड (१९८०)
* विली अँड द किलर कीपर (१९८१)
* द फर्स्ट मिरॅकल (१९९४)

*
वर्ग:इ.स. १९४० मधील जन्म
वर्ग:इंग्लिश लेखक
सियेना

**सियेना** () हे इटली देशाच्या तोस्काना प्रदेशामधील एक शहर आहे. येथील अनेक ऐतिहासिक इमारती व वास्तूंसाठी युनेस्कोच्या जागतिक वारसा स्थान यादीत स्थान मिळालेले सियेना हे इटलीमधील आघाडीच्या पर्यटन स्थळांपैकी एक आहे.

## खेळ
फुटबॉल हा जेनोवामधील सर्वात लोकप्रिय खेळ असून सेरी आमध्ये खेळणारा ए.सी. सियेना हा येथील प्रमुख क्लब आहे.. 

## जुळी शहरे
खालील शहरे सियेनाची जुळी आहेत:
* आव्हियों
* वायमार
* वेट्झलार

## संदर्भ
## बाह्य दुवे
*अधिकृत संकेतस्थळ 
*पर्यटन

वर्ग:इटलीमधील शहरे
वर्ग:सियेना
वर्ग:इटलीमधील जागतिक वारसा स्थाने
विश्वरूपम (तमिळ चित्रपट)

**विश्‍वरूपम** हा इ.स. २०१३ साली प्रदर्शित झालेला तमिळ चित्रपट आहे. कमल हासनने निर्माण केलेला व अभिनय केलेला हा चित्रपट खर्चिक आणि चर्चित आहे. हा चित्रपट हिंदीमध्ये विश्वरूप नावाने ध्वनिमुद्रित करून प्रदर्शत झाला.

याच्यात कमल हासन शिवाय राहुल बोस, शेखर कपूर, पूजा कुमार, अँड्रिया जेरेमाइयाह, नासर आणि जयदीप आहलावट यांनी भूमिका केल्या.

वर्ग:इ.स. २०१३ मधील हिंदी चित्रपट
वर्ग:इ.स. २०१३ मधील तमिळ चित्रपट
आशिष नंदी

**आशिष नंदी** (इ.स. १९३७ - ) हे भारतीय विचारवंत, समाजशास्त्रज्ञ आहेत.

वर्ग:इ.स. १९३७ मधील जन्म
वर्ग:भारतीय विचारवंत
वर्ग:पुरुष चरित्रलेख
राष्ट्रीय अवयव जमा आणि वितरण संघटना

**राष्ट्रीय अवयव जमा आणि वितरण संघटना** ही राष्ट्रीय स्तरावर अवयव मिळविणे आणि वाटप करण्याचा कार्यक्रमाचा उद्देशाने स्थापन केलेली सर्वोच्च भारतीय संस्था आहे.
टाटा पिक्सेल

**टाटा पिक्सेल** ही टाटा मोटर्स कंपनीने बनवलेली नवीन चारचाकी (कार) आहे. याची बांधणी टाटा नॅनोवर आधारित असून ही कार मुख्यत्वे युरोपीय देशांत विकण्यासाठी विकसित करण्यात आलेली आहे.

## संदर्भ आणि नोंदी 
वर्ग:टाटाची वाहने
पोप ॲनाक्लेतस

**पोप संत नाक्लेतस** () (?? - इ.स. ९२) हा रोममधील कॅथलिक चर्चचा बिशप व तिसरा पोप होता.

## बाह्य दुवे
*लिखाण
## हे सुद्धा पहा
* पोपांची यादी

ॲनाक्लेतस
वर्ग:इ.स. ९२ मधील मृत्यू
वर्ग:पुरुष चरित्रलेख
नोकिया सिटी लेन्स

**नोकिया सिटी लेन्स** हे नोकिया कंपनीने बनविलेले एक ॲप्लिकेशन आहे.
हे वापरकर्त्याला त्याच्या आजूबाजूची माहिती मिळवण्यास मद करते.

ऑगमेंटेड रिऐलीटीच्या सहाय्याने नोकिया सिटी लेन्स वापरकर्त्याला त्याच्या स्थितीनुसार जवळच्या स्थानांची व त्यांचाबद्दलची माहिती उपलब्ध करून देते. 
नोकिया सिटी लेन्स जवळच्या स्थानांची व त्यांचाबद्दलची माहिती उपलब्ध करून देण्यासाठी मायक्रोसॉफ्ट बिंगद्वारा उपलब्ध नकाशांची सहायता घेते.

वर्ग: नोकिया
पोप एव्हारिस्टस

**पोप संत एव्हारिस्टस** () (?? - इ.स. १०७) हा रोममधील कॅथलिक चर्चचा बिशप व पासाव्हा पोप होता.

## बाह्य दुवे 
* एन्सायक्लोपीडिया

## हे सुद्धा पहा 
* पोपांची यादी

एव्हारिस्टस
वर्ग:इ.स. १०७ मधील मृत्यू
वर्ग:पुरुष चरित्रलेख
लैंगिक खच्चीकरण

इवलेसे|युरेनसचे खच्चीकरण
लैंगिक इच्छाशक्ती कमी करणे किंवा लैंगिक क्षमता काढणे किंवा लिंगाचे समूळ उच्चाटन करण्याला लैंगिक खच्चीकरण असे म्हणतात. पुरुषांचे वृषण काढणे अथवा स्त्रीचे जननक्षम अवयव निकामी करणे अशा रितीने हे केले जाते. लैंगिक खच्चीकरण करण्याची प्रथा प्राचीन आहे. ही प्रामुख्याने मध्य आशिया आणि दक्षिण आशियात दिसून येते. शत्रूवर विजय मिळाल्यावर शत्रूचे लैंगिक खच्चीकरण केले जात असे. हा एक शिक्षेचा प्रकार होता.
## गुलामी
मध्य युगात मुस्लिम व्यापारी गुलामांचा व्यापार करत. यामध्ये आफ्रिकेतून आणलेल्या गुलांमांचे लैंगिक खच्चीकरण करत असत. यामुळे त्यांची किंमत वाढत असे. कारण असे गुलाम घरात ठेवायला सुरक्षित असत असे मानले जात असे. त्यांनी बायकांना गर्भार करू नये म्हणून असे केले जात असे. बगदादच्या खलिफा कडे असे आठ हजार गुलाम होते. 
## रासायनिक
आधुनिक पद्धतीनुसार लैंगिक गुन्हेगारांना शिक्षा देण्यासाठी रासायनिक पद्धती वापरली जाते. यात गुन्हेगारांना काही रसायने ठराविक कालावधी नंतर टोचली जातात त्यामुळे त्यांची लैंगिक इच्छाशक्ती कमी होते. यात पुरूषांमधील टेस्टोस्टेरॉन या लैंगिक उत्तेजक संप्रेरकाची निर्मिती कमी होते. इ.स. १९६६ मध्ये प्रथम अमेरिकेत लैंगिक खच्चीकरणाची पद्धत वापरण्यात आली. या औषधांमध्ये सायप्रोटेरोन अ‍ॅसिटेट, डेपो प्रोव्हेरा, बेनपेरिडॉल, म्रेडोझायप्रोजेस्टेरोन अ‍ॅसिटेट, ल्युप्रोरेलिन(प्रोस्टॅप) यांचा समावेश होतो.
## हे सुद्धा पहा
*मैथुन‎
* पुरुष नसबंदी शस्त्रक्रिया
* प्रजनन
*पशु खच्चीकरण

## बाह्य दुवे
* महाराष्ट्र राज्य मराठी विश्वकोश - निर्बीजीकरण

वर्ग:प्रजनन
वर्ग:जननेंद्रिये
सिंबायोसिस विधी विद्यालय

**सिंबायोसिस विधि महाविद्यालय** हे पुण्यातील एक विधि महाविद्यालय आहे. त्याची स्थापना इ.स. १९७७ साली झाली होती.

## निवडक माजी विद्यार्थी 
## संदर्भ आणि नोंदी 
वर्ग:पुण्यातील शैक्षणिक संस्था
वर्ग:महाराष्ट्रातील विधी महाविद्यालये
पोप क्लेमेंट पहिला

**पोप संत क्लेमेंट पहिला** () (?? - इ.स. ९९) हा रोममधील कॅथलिक चर्चचा बिशप व चौथा पोप होता.

## बाह्य दुवे
*[कॅथलिक एन्सायक्लोपीडिया](http://en.wikisource.org/wiki/Catholic_Encyclopedia_(1913)/Pope_St._Clement_I)

## हे सुद्धा पहा
*पोपांची यादी

क्लेमेंट ०१
क्लेमेंट ०१
वर्ग:इ.स. ९९ मधील मृत्यू
वर्ग:पुरुष चरित्रलेख
सेंट पीटर

[300 px|इवलेसे|[पीटर पॉल रुबेन्सने कल्पलेले सेंट पीटरचे चित्र]]
**सिमॉन पीटर** हा एक प्राचीन ख्रिश्चन पुढारी व येशू ख्रिस्ताच्या १२ प्रचारकांपैकी एक प्रचारक (*Apostle*) होता. बायबलच्या नव्या करारामध्ये पीटरला संताचे स्थान दिले गेले आहे. पीटरचा जन्म अंदाजे इ.स.पू. १ मध्ये गॅलिलीच्या (आजचा इस्रायल) बेथसैडा ह्या गावात झाला. पीटरचा भाऊ सेंट अँड्र्यू हा देखील येशूच्या १२ प्रचारकांमध्ये होता.

अनेक ख्रिश्चन पुढाऱ्यांच्या मते पीटर जगातील पहिला पोप मानला जातो. पीटरने ख्रिश्चन धर्माचा प्रचार करताना अनेक पुस्तके लिहिली, अंदाजे इ.स. ६७ मध्ये रोमन सम्राट नीरो ह्याच्या हुकुमावरून रोममध्ये पीटरला ठार मारण्यात आले. त्याचे अवशेष व्हॅटिकन सिटीमधील बासिलिका ऑफ सेंट पीटरमधील एका थडग्यात आहेत.

## बाह्य दुवे
*चर्च फादर्स 
## हे सुद्धा पहा
*पोपांची यादी

वर्ग:ख्रिश्चन धर्म
वर्ग:इ.स. ६७ मधील मृत्यू
वर्ग:ख्रिश्चन व्यक्ती
वर्ग:ख्रिश्चन सेंट
वर्ग:पुरुष चरित्रलेख
बाल्टिमोर रेव्हन्स

इवलेसे

**बाल्टिमोर रेव्हन्स** हा अमेरिकेच्या बाल्टिमोर शहरातील एक फुटबॉल संघ आहे. हा संघ नॅशनल फुटबॉल लीगमधील ए एफ सी नॉर्थ ह्या गटातून खेळतो.

## संदर्भ 
वर्ग:नॅशनल फुटबॉल लीग संघ
वर्ग:बाल्टिमोर
हरार

200px|इवलेसे|उजवे|हरार शहराची जुनी तटबंदी
**हरार** तथा **गे** हे इथियोपियाच्या हरारी प्रांताच्या राजधानीचे शहर आहे. हे शहर अदिस अबाबापासून ५०० किमी अंतरावर असून याची उंची समुद्रसपाटीपासून १,८८५ मी आहे. २००५ च्या अंदाजानुसार येथील लोकसंख्या १,२२,००० होती.

वर्ग:इथियोपियामधील शहरे
जयपूर साहित्य उत्सव

**जयपूर साहित्य उत्सव** हा जयपूर मध्ये साजरा होणारा साहित्य उत्सव आहे. जानेवारी महिन्यात हा उत्सव साजरा केला जातो. याचा कालावधी पाच दिवस असतो. हा उत्सव दिग्गी राजवाड्यात भरवला जातो. या उत्सवाची मूळ कल्पना फतेह सिंह यांची आहे. हा जयपूर विरासत फाउंडेशन द्वारे आयोजित केला जातो. 
## स्वरूप
यात एका दिवसात सुमारे तीस साहित्य विषयक सत्रे  होतात. या सत्रांचे स्वरूप हे पुस्तकांचे प्रकाशन,  लेखकांशी गप्पा, साहित्यिक मुलाखती, कवींचे कार्यक्रम, लेखक आणि विचारवंतांच्या मुलाखती, साहित्यिक, सामाजिक, राजकीय विषयांवर चर्चा असे असते. 
[इवलेसे|[गुलजार, प्रसून जोशी आदी, २०११ जयपूर साहित्य उत्सवात]]

## बाह्य दुवे
* जयपूर साहित्य उत्सव

वर्ग: जयपूर
वर्ग: साहित्य
वर्ग: साहित्य संमेलने
वर्ग: राजस्थान
वर्ग: भारतीय साहित्य संमेलने
डि़जिटल कॅमेरा

[thumb|कॅनन [डि़जिटल कॅमेरा, पुढून आणि मागून]]

विजाणू प्रतिमा संवेदकामध्ये छायाचित्रे आणि चलचित्रे टिपून घेणाऱ्या कॅमेऱ्याला डि़जिटल कॅमेरा असे म्हणतात. आजकाल पीडीए, मोबाईल फोन यांसारख्या अनेक यंत्रांमध्ये डि़जिटल कॅमेरे बसविलेले असतात.

वर्ग:कॅमेरे

डिजिटल कॅमेऱ्यांमध्ये बऱ्याच कंपन्यांनी आपापले कॅमेरे लौंच केले आहेत. 
त्यात डी.एस.एल.आर. आणि compact असे दोन मुख्य प्रकार आहेत. डीएसएलआरची लेन्स आपण आपल्या कामानुसार बदलू शकतो
विभावरी देशपांडे

**विभावरी देशपांडे** (१ फेब्रुवारी, इ.स. १९७९ - हयात) ही मराठी चित्रपटसृष्टीतील अभिनेत्री आहे.

## कारकीर्द 
### लेखक व दिग्दर्शक 
विभावरी देशपांडेंनी आपली कारकीर्द महाविद्यालयात असताना लेखन व नाटकांत अभिनय करून सुरू केली. राष्ट्रीय नाट्य विद्यालय, दिल्ली येथील अनेक कार्यशाळांमध्ये त्यांनी भाग घेतला. प्रसिद्ध नाटककार सत्यदेव दुबे ह्यांच्या ह्या विद्यार्थी. नाटकांत काम करत असताना त्यांनी संवाद लेखनाचेपण काम केले.

"ग्रिप्स थिएटर" या जर्मन नाट्यसमूहासमवेत त्यांनी अनेक बालनाटकांमध्ये काम केले. त्यांनी *गुम्मा बंडा गुम्मा* या कन्‍नड नाटकाचेही दिग्दर्शन केले आहे.
ग्रिप्ससाठी त्यांनी काही नाटकेही लिहिली. **प्रोजेक्ट अदिती**, **तू दोस्त माह्या**  ही त्यातील काही नाटके आहेत.

### अभिनेत्री  
विभावरी देशपांडे यांनी चित्रपटातील अभिनयाची सुरुवात २००४ सालापासून केली. *श्वास* ह्या चित्रपटातून त्यांनी एक छोटीशी भूमिका केली. त्याच वर्षी त्यांचा *सातच्या आत घरात* हा बहुचर्चित चित्रपट पण सादर झाला. पुढे काही हिंदी चित्रपटांमधून छोट्या भूमिकांतही त्या दिसल्या.

२००९ मध्ये देशपांडेंना त्यांच्या कारकिर्दीतील महत्त्वाची भूमिका मिळाली. हरिश्‍चंद्राची फॅक्टरीया चित्रपटात त्यांनी भारतीय चित्रपटांचे जनक मानल्या गेलेल्या धुंडिराज गोविंद फाळके यांच्या पत्‍नीची व्यक्तिरेखा साकार केली. त्याकरिता त्यांना मिफ्ताचे सर्वोत्कृष्ट अभिनेत्रीचे पारितोषिकपण मिळाले. पुढील वर्षी, म्हणजे २०१० साली, नटरंग चित्रपटात त्या  अतुल कुलकर्णी ह्यांनी साकारलेल्या गुणा ह्या व्यक्तिरेखेच्या पत्‍नीच्या भूमिकेत दिसल्या.. २०११ साली त्यांनी पुन्हा एकदा एक ऐतिहासिक व्यक्तिरेखा वठवली, तीही प्रसिद्ध नाट्यगायक बालगंधर्वांच्या पत्‍नी, लक्ष्मी ह्यांची.

## व्यक्तिगत आयुष्य 
पुणे येथे विभावरी दीक्षित म्हणून जन्मलेल्या देशपांडेंनी आपले शालेय शिक्षण गरवारे विद्यालयातून केले. पुढे फर्ग्युसन महाविद्यालयातून त्या पदवीधर झाल्या. त्यांचे वडील उपेंद्र दीक्षित हे १९३१ मध्ये पित्याने स्थापन केलेले "इंटरनॅशनल बुक सर्व्हिसेस" हे दुकान चालवतात. विभावरींची आई लेखिका आहे. त्यांच्या आजी, मुक्ताबाई दीक्षित ह्याही नाटके लिहीत..

## संदर्भ
## बाह्य दुवे 
* 

वर्ग:मराठी व्यक्ती
वर्ग:मराठी चित्रपट अभिनेत्री
वर्ग:इ.स. १९७९ मधील जन्म
वर्ग:स्त्री चरित्रलेख
विजाणूशास्त्र

thumb|right|200px|विद्युत्सरणी पटावर (सर्किट बोर्डावर) पृष्ठभागीय जोडणीच्या तंत्राने जोडलेले इलेक्ट्रॉनिक घटक
**इलेक्ट्रॉनिकी** किंवा **इलेक्ट्रॉनिक्स** (इंग्लिश: *Electronics* ;) ही विविध वाहक माध्यमांतून इलेक्ट्रॉन कणांचा नियंत्रित प्रवाह उपयोजणारी विज्ञान व तंत्रज्ञानाची शाखा आहे. इलेक्ट्रॉनांचा प्रवाह नियंत्रित करून त्यांचा वापर माहितीच्या साठवणुकीसाठी, माहिती वाहून नेण्यासाठी, तसेच विविध इलेक्ट्रॉनिक उपकरणांच्या नियंत्रणासाठी केला जातो. हे प्रवाह सहसा सूक्ष्म दाबाचे असतात.

यातील उपकरणांत विविध विद्युत सर्किट्स (जोडण्या) असतात. या सर्किट्समध्ये चालू इलेक्ट्रीकल घटक जसे की निर्वात नळी, ट्रांझीस्टर, डायोड, आय.सी, ऑप्टोइलेक्ट्रोनिक्स, आणि संवेदक (सेन्सर) असतात.

### इलेक्ट्रॉनिकी घटक 
उजवे|इवलेसे|260x260अंश|पृष्ठभागावर जोडलेले  इलेक्ट्रोनिक घटक
* रोधक
* धारित्र
* विद्युतप्रवर्तक
* अर्धवाहक
** आय.सी.
** ट्रांझिस्टर
** डायोड
* प्रिंटेड सर्किट बोर्ड

## बाह्य दुवे 
* 
* DMOZ
* Navy 1998 Navy Electricity and Electronics Training Series (NEETS) 
* DOE 1998 Electrical Science, Fundamentals Handbook, 4 vols.
** Vol. 1, Basic Electrical Theory, Basic DC Theory
** Vol. 2, DC Circuits, Batteries, Generators, Motors
** Vol. 3, Basic AC Theory, Basic AC Reactive Components, Basic AC Power, Basic AC Generators
** Vol. 4, AC Motors, Transformers, Test Instruments & Measuring Devices, Electrical Distribution Systems


वर्ग:तंत्रज्ञान
मधुसूदन विष्णू कौंडिण्य

**मधुसूदन विष्णू कौंडिण्य उर्फ मामा कौंडिण्य** (मार्च १७, १९३३ - जानेवारी २८, २०१३) ह्यांचा जन्म नशिराबाद, जळगाव (खानदेश) येथे झाला होता.  अर्थशास्त्रात एम.ए. झाल्यावर ते १९५८मध्ये अहमदनगर महाविद्यालयात लेक्चरर म्हणून रुजू झाले. साने गुरुजींचा त्यांना प्रत्यक्ष सहवास व प्रेम लाभला होता आणि त्यामुळे ते आयुष्यभर मुलांच्या शिक्षणासाठी झटले.

म.वि. कौंडिण्यांच्याच पुढाकाराने संगमनेर महाविद्यालयाची १९६१ साली स्थापना झाल्यावर ते त्या कॉलेजचे प्राचार्य झाले, आणि सलग ३२ वर्षांनंतर १९९३साली निवृत्त झाले.  या काळात त्यांनी अनेक शैक्षणिक व समाजोपयोगी उपक्रम राबवले. वंचितांच्या शिक्षणासाठी आणि समाजोन्नतीसाठी त्यांनी विविध असे १५ प्रकल्प राबविले.

१९९९साली पुण्यात आल्यावर, पुण्याजवळील सूस व आसपासच्या दोन गावांमध्ये कौंडिण्य यांनी समाजकार्य सुरू केले. कचरा गोळा करणाऱ्या महिलांना संघटित करून त्यांनी सरकारकडून त्यांना जागा मिळवून दिली,  त्या जागेवर घरकुले उभे करून त्यांना हक्काची घरे दिली व त्यांच्या मुलांसाठी प्राथमिक शाळा काढली. 

१९९३ साली कौंडिण्य यांना, त्यांच्या शिक्षणविषयक योगदानाबद्दल चतुरंग प्रतिष्ठानचा जीवन गौरव पुरस्कार देण्यात आला.

## मधूसूदन विष्णू कौंडिण्य यांची कारकीर्द
* १९५८-१९६१ - अहमदनगर महाविद्यालयात अर्थशास्त्राचे व्याख्याते.
* १९६१-९३ - संगमनेर महाविद्यालयाचे प्राचार्य
* १९६३-६६ - शालान्त परीक्षा मंडळाचे सभासद.
* १९६८-७२ - पुणे विद्यापीठाच्या कार्यकारी मंडळाचे सदस्य.
* १९७६-७९ - पुणे विद्यापीठाच्या समाजशास्त्र विद्याशाखेचे अधिष्ठाता.
* १९८० - "दर्शन' या आर्थिक सामाजिक संदर्भ ग्रंथाचे संपादन.
* १९९० - प्राचार्य कोगेकर अमृतमहोत्सव ट्रस्टतर्फे "आदर्श शिक्षक' पुरस्कार.
* १९९१ - पु. ल. देशपांडे प्रतिष्ठानतर्फे कार्यासाठी बारा लाख रुपयांचे अनुदान. जी. डी. पारीख ॲवॉर्ड.
* १९९२ - एस. व्ही. कोगेकर ॲवॉर्ड.
* १९९३ - "चतुरंग'तर्फे शैक्षणिक कार्यासाठी जीवनगौरव पुरस्कार
* १९९४ - साक्षरता कार्यासाठी इंडियन मर्चंट्‌स चेंबर्स ॲवॉर्ड. (एक लाख रुपये)
* १९९५ - ऐतिहासिक संग्रहालय ॲवॉर्ड
* २००६ - ज्ञान-विज्ञान पुरस्कार

## कौंडिण्य यांची सामाजिक कार्ये
* प्रवर्तक - मुक्तांगण स्वायत्त विद्यापीठ
* प्रवर्तक - धनंजयराव गाडगीळ प्रतिष्ठान
* प्रवर्तक - अथश्री ग्रामीण विकास केंद्र
* निर्मिती - आदिवासी, विडी कामगार, लहान शेतकरी, रामोशी, पारधी आदींसाठी १५ विविध ग्रामीण विकास प्रकल्प.
* सदस्य - नियोजन मंडळ, उच्च शिक्षण अभ्यास गटाचे सदस्य (नवी दिल्ली)
* विश्वस्त - कुसुमाग्रज प्रतिष्ठान (दहा वर्षे)
* विश्वस्त - भास्करराव दुर्वे प्रतिष्ठान (पाच वर्षे)
	
## संदर्भ
वर्ग:पुरस्कारप्राप्त आदर्श शिक्षक
वर्ग:इ.स. १९३३ मधील जन्म
वर्ग:इ.स. २०१३ मधील मृत्यू
हिंदू वारसा कायदा

पाहा  हिंदू वारसा कायदा १९५६
 कायदा क्र. ३० वर्ष् १९५६, १७ जून १६५६ 

हा कायदा जम्मु - काश्मिर् वगळता इतर भारताच्या सर्व राज्याना लागु आहे.

हा कायदा हिंदू, जैन, बुद्ध , शिख या धर्माच्या सर्व व्यक्तिना लागु होतो. 

खालिल पैकी कुठ्ल्याही ती  व्यक्ति ह्या हिंदू, जैन, बुद्ध , शिख या समाज्याची आहे असे समजण्यात येते.

# ज्याचे आई-वडील (दोघहि ) हिंदू, जैन, बुद्ध , शिख या धर्माचे आहेत.
# ज्याचे आई-वडील (दोघां पैकी एक ) हिंदू, जैन, बुद्ध , शिख या धर्माचे आहेत.आणि त्यानी पालन पोषण केले आहे.
# अशी व्यक्ति जीने धर्मांतर करून हिंदू, जैन, बुद्ध , शिख या धर्माचा स्विकार केला आहे.

‘ वारस ‘ म्हणजे अशी व्यक्ती ( स्त्री , पुरुष कोणीही ) जी या कायद्यानुसार मयत व्यक्तीच्या संम्पती मधे वाटेकरी होऊ शकते.

हा कायदा पुढिल संम्पत्तीना लागु होत नाही.

# विशेष विवाह कायदा १९५४ च्या कलम २१ च्या तरतुदीच्या अन्वये ज्या मालमत्तेची भारतीय वारसा कायदा १९२५ प्रमाणे वाटणी अथवा विभागणी झाली आहे.
# अशी मालमत्ता जीचे हस्तांतरण अथवा वारसा ह्क्क हा एकाच वारसाला देण्यासंदर्भात हा कायदा अंमलात येणेपुर्वीच तत्कालीन राजे, संस्थाने आणि तत्कालीन भारत सरकार यांच्यात तह अथवा करार झाला आहे.
# कोचिन संस्थानचे महाराजानी २९ जून १९४९ रोजी विशेष अधिकारा अंतर्गत राजवाडे, महाल, जमीन जुमला अथवा त्यांच्या देखरेखी साठी विशिष्ट मंडळ याना दिलेले अधिकार. 

वारसा हक्क वाटणी संदर्भातील नियम (पुरुषांसंदर्भात )

# परीशिष्ट क्र १ मधे दिलेले वारस
# परीशिष्ट क्र १ मधे दिलेल्या वारसां पैकी कोणीही वारस नसतील तर परीशिष्ट क्र २ मधे दिलेले वारस
# परीशिष्ट क्र १ व २ मधे दिलेले वारसां पैकी कोणीही वारस नसतील तर परीशिष्ट क्र ३ मधे दिलेले नातेवाईक

वारसा हक्कांची वाटणी करताना ती सर्वसाधारणपणे परीशिष्ठातील दिलेल्या क्रमाने केली जाते उदा. परीशिष्ठातील १ मधील क्र. १ च्या वारसाना क्र. २ मधील वारसाच्या आधी प्राधान्य दिले जाते व हा क्रम वारसदार मिळेपर्यत चालु राहतो.

## विभागणी करावयासंबंधिचे नियम
# मयत व्यक्तीच्या पत्नीला ( एका पेक्षा जास्त असल्यास सर्व पत्नीना मिळुन् ) एक भाग
# हयात असलेल्या प्रत्येक मुलाला अथवा मुलीला आणि हयात असल्यास आईला प्रत्येकी एक् भाग
# जर मयत व्यक्तिचा मुलगा अथवा मुलगी तो हयात असतानाच निधन पावलेले असतील तर त्याना प्रत्येकी एक भाग.
## जर मुलगा मयत असेल तर त्या मुलाच्या पत्नीला ( एका पेक्षा जास्त असल्यास त्या सगळ्याना मिळून )  त्याच्या मुलाला , मुलीला त्याच्या वाटणीचा समसमान भाग करून देण्यात यावे.
##  जर मुलगी मयत असेल तर त्या मुलीच्या मुलाला , मुलीला त्याच्या वाटणीचा समसमान भाग करून देण्यात यावे.

Onkar sathe (चर्चा) १६:३७, ७ फेब्रुवारी २०१३ (IST)

वर्ग:हिंदू वारसा कायदा
__अनुक्रमणिकानको__
__क्रमीत__
__नवविभागदुवा__
२०१३ ऑस्ट्रेलियन ओपन

**२०१३ ऑस्ट्रेलियन ओपन** ही ऑस्ट्रेलियन ओपन टेनिस स्पर्धेची १०१वी आवृत्ती होती. ही स्पर्धा १४ ते २७ जानेवारी दरम्यान ऑस्ट्रेलियाच्या मेलबर्न शहरात खेळवण्यात आली.

## मुख्य स्पर्धा 
### पुरुष एकेरी 
 नोव्हाक जोकोविचने  अँडी मरेला 6–7(2–7), 7–6(7–3), 6–3, 6–2 असे हरवून ही स्पर्धा सलग तिसऱ्यांदा (एकूण ४ वेळा) जिंकली.

### महिला एकेरी 
 व्हिक्टोरिया अझारेन्काने  ली नाला 4–6, 6–4, 6–3 असे हरवून ही स्पर्धा सलग दुसऱ्यांदा जिंकली.

### पुरुष दुहेरी 
 बॉब ब्रायन /  माइक ब्रायननीं  रॉबिन हासे /  इगोर सायस्लिंग ह्यांना 6–3, 6–4 असे हरवले.

### महिला दुहेरी 
 सारा एरानी /  रॉबेर्ता व्हिंचीनीं  ॲश्ले बार्टी /  केसी डेलाका ह्यांना 6–2, 3–6, 6–2 असे हरवले.

### मिश्र दुहेरी 
 यार्मिला गाय्दोसोव्हा /  मॅथ्यू एब्डननीं  ल्युसी ह्रादेका /  फ्रांतिसेक सेर्माक ह्यांना 6–3, 7–5 असे हरवले.

वर्ग:ऑस्ट्रेलियन ओपन
वर्ग:लाल दुवे असणारे लेख
डॉ. बाळासाहेब सावंत कोकण कृषी विद्यापीठ

**डॉ. बाळासाहेब सावंत कोकण कृषी विद्यापीठ** महाराष्ट्राच्या दापोली गावातील कृषी विद्यापीठ आहे. याची स्थापना  वसंंतराव नाईक सरकारने १८ मे, इ.स. १९७२ रोजी **कोकण कृषी विद्यापीठ** नावाने केली.  कृृृषी औद्योगिकीकरण व शेतकरी सक्षमीकरणासााठी हरितक्रांतीचे जनक वसंतराव नाईक यांनी पहिल्यांदाच चार कृषी विदयापिठाची स्थापना केली. त्यापैकी असलेले हेे एक कृषी विद्यापीठ. पुढे या विदयापिठाचे नाव  १२ फेब्रुवारी, इ.स. २००१ रोजी याचे पी.के. सावंत असे नामकरण केले गेले.

वर्ग:महाराष्ट्रातील विद्यापीठे
वर्ग:महाराष्ट्रातील कृषि विद्यापीठे
समरसता साहित्य परिषद

**समरसता साहित्य परिषद** या संस्थेची महाराष्ट्र शाखा ही महाराष्ट्राच्या जिल्ह्याजिल्ह्यात समरसता साहित्य संमेलन भरवते. मुंबईत या संस्थेचे  ’समरसता साहित्य परिषद प्रकाशन’ आहे, त्याद्वारे समरसता विषयक पुस्तके प्रकाशित केली जातात. ‘सरस ते साहित्य, समरस तो साहित्यिक’ हे समरसता साहित्य परिषदेचे ब्रीदवाक्य आहे. समरसता हे एक जीवनमूल्य आहे असे सांगणारी ही संस्था आहे असे डॉ देवदात दाभोळकर म्हणतात. त्यांची प्रेरणा घेऊन या संस्थेची वाटचाल चालू आहे.

समरसता साहित्य परिषदेने आजवर महाराष्ट्रात अनेक ठिकाणी तीन दिवसांची समरसता साहित्य संमेलने भरवली आहेत.  त्याशिवाय कविसंमेलने, परिसंवाद, व्याख्याने, कार्यशाळा, तसेच विद्यार्थी केंद्रबिंदू धरून त्यांच्या साहित्यिक जाणिवांना हळुवार साद घातली आणि बघता बघता महाविद्यालयीन विद्यार्थ्यांचा प्रतिसाद्मिळू लागला. विद्यार्थ्यांच्यातील सुप्त साहित्यिक गुणांना व्यासपीठ उपलब्ध करून देण्यासाठी ही संस्था  ‘कवितेकडून कवितेकडे’ हा उपक्रम चालवते.  कवितेच्या स्पर्धा ठिकठिकाणी होतातच पण २०१४ सालापासून काव्य सादरीकरणाच्या सांघिक  स्पर्धा होऊ लागल्या आहेत. 

## ’समरसता साहित्य परिषद प्रकाशन, मुंबई’ने प्रसिद्ध केलेली पुस्तके
* समरसता : एक साहित्य मूल्य;   संपादक श्याम अत्रे व रमेश पतंगे.  प्रकाशन वर्ष १९९९.
* लोकसंस्कृती व समरसता; संपादक श्याम अत्रे व रमेश पतंगे.  प्रकाशन वर्ष २०००.
* स्वातंत्र्योत्तर मराठी साहित्य व समरसता; संपादक श्याम अत्रे व रमेश पतंगे.  प्रकाशन वर्ष २००१.
* अनुवादित साहित्य आणि समरसता; संपादक रमेश पतंगे. प्रकाशन वर्ष २००२. 
* स्त्री साहित्य आणि समरसता;  संपादक श्यामा घोणसे प्रकाशन वर्ष २००३.
* युवा साहित्य आणि समरसता; संपादक श्याम अत्रे. प्रकाशन वर्ष २००५

## समरसता या विषयावर पुस्तके प्रकाशित करणाऱ्या अन्य प्रकाशन संस्था आणि त्यांची पुस्तके
* समरसता मंच प्रतिष्ठान प्रकाशन
** नामांतर संघ आणि समरसता मंच. संपादक रमेश पतंगे. प्रकाशन वर्ष १९९४

* सामाजिक समरसता प्रतिष्ठान, मुंबई
** मंडल आयोग. लेखक भिकूजी इदाते. प्रकाशन वर्ष १९९०
** समरसता दर्शन. लेखक गिरीश प्रभुणे. प्रकाशन वर्ष १९९२
** नामांतर संघ आणि समरसता मंच. संपादक रमेश पतंगे. प्रकाशन वर्ष १९९४
** डॉ. बाबासाहेब आंबेडकर विचारयात्रा. लेखक श्याम अत्रे. प्रकाशन वर्ष १९९८.

* सामाजिक समरसता प्रकाशन 
** डॉ. बाबासाहेब आंबेडकर विचार यात्रा, लेखक श्याम अत्रे. प्रकाशन वर्ष १९९८. 

* सामाजिक समरसता व्यासपीठ
** राजर्षी शाहूमहाराज जीवन व कार्य; संपादक रमेश पतंगे. प्रकाशन वर्ष २००३
** नामांतर संघ आणि समरसता मंच. संपादक रमेश पतंगे. प्रकाशन वर्ष १९९४

* भारतीय विचार साधना प्रकाशन, पुणे
** सामाजिक समरसता डॉ.हेडगेवार आणि डॉ.आंबेडकर. लेखक रमेश पतंगे.प्रकाशन वर्ष १९९४.
** सामाजिक समरसता मंच - व्यक्ती आणि वाटचाल. लेखक रमेश महाजन. प्रकाशन वर्ष २००५.

* हिंदुस्थान प्रकाशन सोसायटी, मुंबई ५६
** विवेक व्यासपीठ व सामाजिक समरसता मंच. लेखक ? प्रकाशन वर्ष ?

* साप्तहिक विवेक, मुंबई
** जेव्हा गुलाम माणूस होतो. लेखक रमेश पतंगे. प्रकाशन वर्ष २००६
** कृतिरूप समरसता   लेखक रमेश पतंगे. प्रकाशन वर्ष २००७.

* राष्ट्र जागरण अभियान प्रकाशन
** संघ आणि सामाजिक समरसता. संपादन -  राष्ट्रीय स्वयंसेवक संघ.  प्रकाशन वर्ष २०००. 

* अन्य प्रकाशन संस्था
** समरसता दर्शन. लेखक प्रभुणे

वर्ग:महाराष्ट्रातील संस्था
तुकडोजी महाराज विचार साहित्य संमेलन

राष्ट्रसंत **तुकडोजी महाराज विचार साहित्य संमेलन** समिती व गुरुदेव सेवा मंडळ, राळेगाव यांच्या संयुक्त विद्यमाने आयोजित दोन दिवसीय राष्ट्रसंत **तुकडोजी महाराज विचार साहित्य संमेलन** १९-२० जानेवारी २०१३ या काळात राळेगांव (भंडारा जिल्हा) येथे झाले. संमेलनाध्यक्ष म्हणून कविवर्य प्रा. फ. मु. शिंदे होते.  

यापूर्वी, राष्ट्रसंत **तुकडोजी महाराज विचार साहित्य संमेलन** (बारावे) मध्यप्रदेशातील सौंसर, (जिल्हा छिंदवाडा) येथे तारीख २४ एप्रिल २०११ रोजी झाले या संमेलनाच्या अध्यक्षस्थानी सामाजिक कार्यकर्ते व ज्येष्ठ पत्रकार उमेशबाबू चौबे होते.

११वे  **तुकडोजी महाराज विचार साहित्य संमेलन** २९ जानेवारी २०११ला वर्धा जिल्ह्य़ातील सावळी(खुर्द)(तालुका-कारंजा घाडगे) येथे झाले होते.

४थे : अकोल्याच्या राष्ट्रसंत तुकडोजी महाराज सेवा समितीच्यावतीने चवथे राज्यस्तरीय राष्ट्रसंत तुकडोजी महाराज विचार साहित्य संमेलन ऋषिवर्य घुसरकर महाराज साहित्यनगरी येथे ३० जानेवारी २०१७ रोजी झाले. (अध्यक्ष ??)

५वे राज्यस्तरीय राष्ट्रसंत श्री तुकडोजी महाराज विचार साहित्य संमेलन अकोला शहरात २४-२५ नोव्हेंबर २०१७ या काळात झाले;  अध्यक्षस्थानी ज्येष्ठ राष्ट्रीय ग्रामगीता प्रचारक सत्यपाल महाराज चिंचोळकर होते. 

५वे म्हणले गेलेले एक विदर्भस्तरीय राष्ट्रसंत तुकडोजी महाराज विचार साहित्य संमेलन, बुलढाण्याच्या पंकज लद्दड इन्स्टिट्यूट ऑफ टेक्नॉलॉजी अँड मॅनेजमेंट स्टडीज येथे २६ नोव्हेंबर २०१७ रोजी झाले. संमेलनाच्या अध्यक्षस्थानी वारी भैरवगड येथील ज्ञानेश संस्थानचे प्रमुख ज्ञानेश्वर महाराज वाघ होते.

३रे संमेलन : यवतमाळच्या श्रीगुरुदेव सेवा मंडळ व भारतीय विचार मंचातर्फे ३रे  विदर्भस्तरीय वंदनीय राष्ट्रसंत तुकडोजी महाराज साहित्य संमेलन ८ जानेवारी २०१७ रोजी यवतमाळमधील डॉ. नंदूरकर विद्यालयातल्या साईरंजन सभागृहात झाले. संमेलनाध्यक्ष प्राचार्य डॉ. अरविंद देशमुख होते. 

वर्धा जिल्ह्यात देवळी येथे झालेल्या राष्ट्रसंत तुकडोजी विचार साहित्य संमेलनाच्या अध्यक्षपदी डॉ. जुल्फी शेख होत्या. 

------------------------------------------------------------------------------------------------------------

हे संमेलन आणि **तुकडोजी महाराज साहित्य संमेलन** ही वेगळी असावीत.

पहा : साहित्य संमेलने

वर्ग:मराठी साहित्य संमेलने
नवी मुंबई मेट्रो

**नवी मुंबई मेट्रो** ही भारताच्या नवी मुंबई शहरामध्ये बांधली जात असलेली एक रेल्वे जलद वाहतूक आहे. हा प्रकल्प हा महाराष्ट्र शासनाचा उपक्रम असलेल्या शहर आणि औद्योगिक विकास महामंडळाने (सिडको) हाती घेतला असून ह्या प्रकल्पात एकूण ११७.३ किमी लांबीच्या २ मार्गांची प्रस्तावना करण्यात आली आहे. ह्यांपैकी सी.बी.डी. बेलापूर-खारघर-तळोजा-पेणधर-खांदेश्वर-नवी मुंबई आंतरराष्ट्रीय विमानतळ ह्या मार्गाच्या बेलापूर ते पेणधर ह्या ११.१ किमी लांबीच्या पहिल्या टप्प्याचे बांधकाम झाले असून नोव्हेंबर २०२३ साली हा मार्ग खुला झाला. ह्या पहिल्या टप्प्यासाठी सुमारे १,९८५ कोटी रुपये खर्च झाला आहे.

## हे सुद्धा पहा
* नवी मुंबई मेट्रो स्थानकांची यादी
* मुंबई मेट्रो
* ठाणे मेट्रो

## बाह्य दुवे
* मराठी भाषेमधील अधिकृत संकेतस्थळ 

वर्ग:नवी मुंबई मेट्रो
वर्ग:नवी मुंबई
वर्ग:भारतामधील जलद परिवहन
वर्ग:नवी मुंबई मधील वाहतूक
आदिवासी उलगुलानवेध साहित्य संमेलन

चंद्रपूर येथील आदिवासी साहित्य जागर आणि जतन संसद याद्वारे १ले **आदिवासी उलगुलानवेध साहित्यसंमेलन,** चंद्रपुरातील  प्रियदर्शिनी इंदिरा गांधी सांस्कृतिक सभागृहात ११ जुलै, इ.स. २०११ला झाले.  या संमेलनाच्या अध्यक्षपदी लेखिका प्रा. कुमुद पावडे होत्या.

आदिवासी साहित्य जागर आणि जतन अकादमी यांच्या वतीने २रे आदिवासी उलगुलानवेध साहित्य संमेलन, चंद्रपूरला १७ नोव्हेंबर, इ.स. २०१२ला झाले. या संमेलनाच्या अध्यक्षपदी ज्येष्ठ साहित्यिक डॉ. वासुदेव मुलाटे होते.

तिसरे उलगुलानवेध साहित्य संमेलन १९ जानेवारी २०१४ रोजी गडचिरोलीतील पटेल मंगल कार्यालयात आयोजित करण्यात आले होते. या संमेलनाच्या अध्यक्षपदी डॉ. गंगाधर पानतावणे होते.

हे उलगुलानवेध साहित्य संमेलन आणि आदिवासी साहित्य संमेलन ही वेगळी आहेत.

## संदर्भ आणि नोंदी 
## हे सुद्धा पहा 
* साहित्य संमेलने
* आदिवासी साहित्य संमेलन

वर्ग:साहित्य संमेलने
नरहर कुरुंदकर स्मृति साहित्य संमेलन

सहावे **नरहर कुरुंदकर स्मृति साहित्य संमेलन** कंधार तालुक्यातील शेकापूर (नांदेड जिल्हा) येथे झाले. संमेलनाध्यक्ष प्रा. लक्ष्मीकांत सखाराम तांबोळी होते.

## हे सुद्धा पहा
* साहित्य संमेलने

वर्ग:साहित्य संमेलने
तुकडोजी महाराज साहित्य संमेलन

७वे तुकडोजी महाराज साहित्य संमेलन २ फेब्रुवारी २०१५ रोजी पुण्यात झाले.  डॉ. एस.एन. पठाण संमेलनाध्यक्ष होते.  हे संमेलन तुकडोजी महाराजांच्या जन्मशताब्दी वर्षानिमित्त महाराष्ट्र सरकार आणि अमरावतीच्या गुरुदेव सेवा मंडळाने आयोजित केले होते.

६वे तुकडोजी महाराज साहित्य संमेलन २१ डिसेंबर २०१४ रोजी चंद्रपूर जिल्ह्यातील नेरी या गावात झाले. नेरीचे गुरुदेव सेवा मंडळ व भारतीय विचार मंच यांनी मिळून हे संंमेलन भरवले होते. रूपराव वाघ हे संमेलनाध्यक्ष होते.

५वे  **तुकडोजी महाराज साहित्य संमेलन,** राष्ट्रसंत तुकडोजी महाराज अध्यासन आणि वरूड मित्रपरिवार यांच्यातर्फे नागपूर येथे ९-२-२०१३ रोजी झाले.  उल्हास पवार हे संमेलनाध्यक्ष होते.

४थे **तुकडोजी महाराज साहित्य संमेलन**  नागपूर विद्यापीठ व नागपुरातीलच सद्गुरू गाडगे महाराज कॉलेज यांच्यातर्फे २५ एप्रिल २०१०ला नागपूरला झाले. कोल्हापूरच्या शिवाजी विद्यापीठाच्या मराठी विभागाचे माजी प्रमुख डॉ. ल. रा. नसिराबादकर हे संमेलनाच्या अध्यक्षस्थानी होते.

३रे **तुकडोजी महाराज साहित्य संमेलन**  नागपूर विद्यापीठ आणि मुंबईतील यशवंतराव चव्हाण प्रतिष्ठानच्या नागपूर विभागीय केंदातर्फे मुंबईत २७ सप्टेंबर २००८ला झाले. संमेलनाच्या अध्यक्षपदी डॉ. अशोक कामत होते.

आणखी एक ३रे संमेलन : यवतमाळच्या श्रीगुरुदेव सेवा मंडळ व भारतीय विचार मंचातर्फे ३रे विदर्भस्तरीय वंदनीय राष्ट्रसंत तुकडोजी महाराज साहित्य संमेलन ८ जानेवारी २०१७ रोजी यवतमाळमधील डॉ. नंदूरकर विद्यालयातल्या साईरंजन सभागृहात झाले. संमेलनाध्यक्ष प्राचार्य डॉ. अरविंद देशमुख होते. 

२रे **तुकडोजी महाराज साहित्य संमेलन** ------- येथे झाले. संमेलनाचे अधक्ष प्रा. रा. ग. जाधव होते.

## राष्ट्रसंत तुकडोजी महाराज विचार साहित्य संमेलन
राष्ट्रसंत तुकडोजी महाराज **विचार** साहित्य संमेलन समिती व गुरुदेव सेवा मंडळ, राळेगाव यांच्या संयुक्त विद्यमाने आयोजित दोन दिवसीय राष्ट्रसंत तुकडोजी महाराज विचार साहित्य संमेलन १९-२० जानेवारी २०१३ या काळात राळेगांव (भंडारा जिल्हा) येथे झाले. संमेलनाध्यक्ष म्हणून कविवर्य प्रा. फ. मु. शिंदे होते.  

यापूर्वीचे राष्ट्रसंत तुकडोजी महाराज विचार साहित्य संमेलन (बारावे) मध्यप्रदेशातील सौंसर, (जिल्हा छिंदवाडा) येथे तारीख २४ एप्रिल २०११ रोजी झाले या संमेलनाच्या अध्यक्षस्थानी सामाजिक कार्यकर्ते व ज्येष्ठ पत्रकार उमेशबाबू चौबे होते. ११वे संमेलन २९ जानेवारी २०११ला सावळी येथे झाले होते.  अध्यक्षस्थानी ’बिराड’कार अशोक पवार होते.

हे संमेलन आणि **तुकडोजी महाराज साहित्य संमेलन**, तसेच राष्ट्रसंत विचार साहित्य संमेलन ही वेगळी असावीत.

पहा : साहित्य संमेलने

वर्ग:मराठी साहित्य संमेलने
अफजल गुरू

**अफजल गुरू** हा जैश-ए-मोहम्मद संघटनेचा दहशतवादी व २००१ च्या संसदेवरील दहशतवादी हल्ल्याचा प्रमुख सूत्रधार होता. याला ९ फेब्रुवारी २०१३ रोजी तिहार तुरुंगात फाशी देण्यात आली.

## संदर्भ 
वर्ग:इ.स. २०१३ मधील मृत्यू
वर्ग:इ.स. १९६९ मधील जन्म